พอดีแฟนทำยาคุมแอนนาเม็ดสีเหลืองที่8หาย เลยกินข้ามไป แล้วพอถึงยาเม็ดสีขาวเม็ดที่3 แฟนหลั่งใน แบบนี้มีผลอะไรบ้างคะ
สวัสดีค่ะ หากทำยาคุมกำเนิดเม็ดที่ 8 หาย แล้วได้นำยาเม็ดต่อไปมาทานแทนในวันนั้น โดยไม่ได้เว้นไป 1 วัน การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่อง และหากทานยาตรงเวลาหรือใกล้เคียงกันในทุกวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมก็จะช่วยป้องกันการตั้งครรภ์ได้มากกว่า 99% รวมถึงในช่วงที่ทานยาเม็ดแป้งด้วยค่ะ (เม็ดสีขาวสำหรับยาคุมยี่ห้อแอนนา)อย่างไรก็ตาม เมื่อทานยาเม็ดสีขาวจนถึงเม็ดที่ 4-5 แล้ว ก็ควรจะมีประจำเดือนมา หากไม่มีประจำเดือนมา ก็ถือว่าผิดปกติ และอาจเกิดการตั้งครรภ์ขึ้น ซึ่งก็ควรตรวจหาการตั้งครรภ์ดูด้วยค่ะ